คำสั่งการประปานครหลวงคำสั่งการประปานครหลวงที่ ๓๘๓/๒๕๔๘เรื่อง หลักเกณฑ์การติดตั้งประปาใหม่และการคิดค่าน้ำประปาเฉพาะชุมชนผู้มีรายได้น้อย[๑] อนุสนธิคำสั่งการประปานครหลวงที่๑๖/๒๕๔๘ สั่ง ณ วันที่ ๒๔ มกราคม ๒๕๔๘ กำหนดหลักเกณฑ์ วิธีปฏิบัติและอัตราค่าใช้จ่ายในการติดตั้งประปาใหม่นั้นเพื่อเป็นการให้บริการเชิงสังคมแก่ชุมชนผู้มีรายได้น้อยได้ใช้น้ำประปาโดยทั่วถึงและมิให้เกิดความเดือดร้อนด้านค่าใช้จ่ายในการขอติดตั้งประปาใหม่อาศัยอำนาจตามความในข้อ ๕ ของข้อบังคับการประปานครหลวง ฉบับที่ ๑๑๖ ว่าด้วยการบริการจัดส่งจำหน่ายและการใช้น้ำประปา พ.ศ. ๒๕๔๓ และข้อ ๙ ของระเบียบการประปานครหลวง ฉบับที่ ๕๐ว่าด้วยการติดตั้งประปาใหม่ พ.ศ. ๒๕๔๔จึงกำหนดหลักเกณฑ์การติดตั้งประปาใหม่และการคิดค่าน้ำประปาเฉพาะชุมชนผู้มีรายได้น้อยไว้ดังต่อไปนี้๑.เงื่อนไขประกอบการพิจารณา๑.๑การขอใช้น้ำประปารายเดี่ยวและรายกลุ่มที่ยังไม่มีท่อประปาวางผ่าน๑.๑.๑เป็นชุมชนที่อยู่ในพื้นที่รอบนอก ห่างจากปลายท่อประปามาก๑.๑.๒มีรายได้เฉลี่ยต่อครัวเรือนไม่เกินเดือนละ ๘,๐๐๐ บาท โดยมีหน่วยงานผู้รับผิดชอบของกรุงเทพมหานครจังหวัดนนทบุรี จังหวัดสมุทรปราการ หรือหน่วยงานบริหารส่วนท้องถิ่นรับรอง๑.๑.๓สถานที่ขอติดตั้งประปาใหม่ จะต้องใช้เป็นที่อยู่อาศัยและใช้น้ำไม่เกินเดือนละ ๓๐ ลูกบาศก์เมตรต่อรายเท่านั้น๑.๑.๔ท่อจ่ายน้ำที่อยู่ใกล้เคียงจะต้องมีปริมาณน้ำประปาให้บริการอย่างพอเพียงด้วยแรงดันน้ำที่เหมาะสมที่จะให้การบริการได้๑.๑.๕การประปานครหลวงจะช่วยลงทุนค่าใช้จ่ายในการก่อสร้างวางท่อจ่ายน้ำเข้าไปในชุมชนไม่เกินรายละ๑๕,๐๐๐ บาท หากค่าใช้จ่ายสูงกว่าเงินที่การประปานครหลวงช่วยลงทุนให้ ผู้ขอใช้น้ำต้องจ่ายเงินลงทุนสมทบค่าใช้จ่ายส่วนที่เกินนั้นเองกรณีผู้ขอใช้น้ำประปาไม่สามารถจ่ายเงินลงทุนสมทบค่าใช้จ่ายส่วนที่เกินตามวรรคแรกได้ชุมชนจะต้องขอรับการสนับสนุนเงินค่าใช้จ่ายในการก่อสร้างวางท่อจ่ายน้ำจากหน่วยงานกรุงเทพมหานครจังหวัดนนทบุรีจังหวัดสมุทรปราการ หรือองค์การบริหารส่วนท้องถิ่น๑.๒กรณีการขอใช้น้ำประปารายเดี่ยวที่มีท่อประปาวางผ่านแล้ว๑.๒.๑อยู่ในบริเวณที่มีท่อจ่ายน้ำผ่านถึงระยะทางที่ต้องวางท่อเข้าสถานที่ใช้น้ำไม่เกิน๒๐ เมตร และต้องอยู่ภายใต้เงื่อนไขตามข้อ ๑.๑.๒ และข้อ ๑.๑.๓ ด้วย๑.๓กรณีการขอใช้น้ำประปารายกลุ่มมีเงื่อนไขดังนี้๑.๓.๑จะต้องมีจำนวนตั้งแต่ ๓๐ ครัวเรือนขึ้นไป และเป็นอาคารที่พักอาศัยของทางราชการหรือรัฐวิสาหกิจที่มีลักษณะเป็นแฟลตของผู้มีรายได้น้อยหรือชุมชนแออัดที่ไม่สามารถแยกติดตั้งมาตรวัดน้ำเฉพาะรายได้ ต้องติดตั้งมาตรวัดน้ำเพียงครึ่งเดียว๑.๓.๒ผู้ขอใช้น้ำประปาจะต้องตั้งตัวแทนของกลุ่มจำนวน ๕ คน เป็นผู้รับผิดชอบการดำเนินการทั้งหมดของกลุ่มในการติดต่อกับการประปานครหลวงและลงนามในสัญญาการใช้น้ำประปาด้วยโดยต้องยื่นหลักฐานต่าง ๆ ต่อสำนักงานประปาสาขาที่รับผิดชอบในท้องที่ของผู้ขอใช้น้ำเพื่อประกอบการพิจารณาดังนี้(๑) บัญชีรายชื่อเจ้าบ้านพร้อมบ้านเลขที่ของผู้ขอใช้น้ำทุกรายในกลุ่ม(๒) สำเนาทะเบียนบ้าน สำหรับอาคารของทางราชการ หรือรัฐวิสาหกิจให้ใช้รายชื่อและเลขที่ห้องแทนพร้อมทั้งหนังสือรับรองของทางราชการหรือรัฐวิสาหกิจที่รับผิดชอบกรณีที่ชุมชนผู้มีรายได้น้อยไม่มีสำเนาทะเบียนบ้านให้เจ้าหน้าที่ของการประปานครหลวงร่วมกับผู้ที่จะเข้าทำสัญญาการใช้น้ำประปาออกสำรวจจำนวนที่พักอาศัยร่วมกันโดยจัดทำทะเบียนจำนวนครัวเรือนที่ขอใช้น้ำประปาไว้ทุกราย(๓) หนังสือมอบอำนาจหรือสัญญาตั้งตัวแทนผู้ใช้น้ำรายกลุ่ม๒.ค่าใช้จ่ายในการติดตั้งประปาใหม่๒.๑ผู้ขอใช้น้ำประปารายเดี่ยว ให้ขอติดตั้งมาตรวัดน้ำได้เฉพาะขนาดเส้นผ่าศูนย์กลางครึ่งนิ้วและให้คิดค่าใช้จ่ายเหมาจ่ายตามอัตราที่การประปานครหลวงกำหนด๒.๒ผู้ขอใช้น้ำประปารายกลุ่ม ให้คิดค่าใช้จ่ายเหมาจ่ายตามขนาดมาตรวัดน้ำตามอัตราที่การประปานครหลวงกำหนด๓.การผ่อนชำระค่าใช้จ่ายในการติดตั้งประปาใหม่การประปานครหลวงให้สิทธิผู้ขอใช้น้ำประปาประเภทรายเดี่ยวที่มีรายชื่ออยู่ในทะเบียนบ้านในฐานะเจ้าบ้านผ่อนชำระค่าใช้จ่ายในการติดตั้งประปาใหม่ได้ดังนี้๓.๑ชำระงวดแรกอย่างน้อยร้อยละ ๒๐ ของค่าใช้จ่ายในการติดตั้งประปาใหม่ที่ผู้ขอใช้น้ำต้องรับผิดชอบ๓.๒ส่วนที่เหลือผ่อนชำระเดือนละ ๑ งวด ภายในกำหนดไม่เกิน ๑ ปี๓.๓ผู้ขอใช้น้ำจะต้องจัดหาผู้ค้ำประกันซึ่งเป็นข้าราชการ หรือพนักงานรัฐวิสาหกิจที่ดำรงตำแหน่งไม่ต่ำกว่าระดับ๖ หรือเทียบเท่า หรือเป็นบุคคลที่น่าเชื่อถือ เช่น กำนัน ผู้ใหญ่บ้าน หรือประธานชุมชนเป็นต้น๓.๔ให้จัดทำสัญญาผ่อนชำระโดยมีผู้จัดการสำนักงานประปาสาขาที่ติดตั้งประปาใหม่เป็นผู้ลงนามในสัญญาและควบคุมดูแลการผ่อนชำระให้เป็นไปตามกำหนด หากผู้ใช้น้ำไม่ปฏิบัติตามสัญญาให้ระงับการจ่ายน้ำและเรียกให้ผู้ค้ำประกันชำระเงินค่าใช้จ่ายในการติดตั้งประปาใหม่ที่ค้างชำระอยู่ทั้งหมดแก่การประปานครหลวง๔.เงินประกันการใช้น้ำประปา๔.๑ผู้ขอใช้น้ำประปารายเดี่ยว จะต้องชำระเงินประกันการใช้น้ำเท่ากับจำนวนเงินประกันการใช้น้ำของมาตรวัดน้ำขนาดเส้นผ่าศูนย์กลางครึ่งนิ้วตามอัตราที่การประปานครหลวงกำหนด๔.๒ผู้ขอใช้น้ำประปารายกลุ่ม จะต้องชำระเงินประกันการใช้น้ำตามจำนวนรายของผู้ขอใช้น้ำโดยคิดเงินแต่ละรายเท่ากับจำนวนเงินประกันของมาตรวัดน้ำขนาดเส้นผ่าศูนย์กลางครึ่งนิ้วตามอัตราที่การประปานครหลวงกำหนด ยกเว้นในกรณีที่เป็นอาคารที่พักอาศัยของทางราชการหรือรัฐวิสาหกิจ๕.การคิดค่าน้ำประปา๕.๑ผู้ขอใช้น้ำประปารายเดี่ยว คิดตามประเภทที่อยู่อาศัยตามอัตราที่การประปานครหลวงกำหนด๕.๒ผู้ขอใช้น้ำประปารายกลุ่ม คำนวณจากจำนวนครัวเรือนผู้ใช้น้ำในกลุ่มไปหารจำนวนน้ำรวมที่ใช้ไปแต่ละเดือนหากผลหารไม่เกิน ๓๐ ลูกบาศก์เมตรต่อครัวเรือน ให้คิดค่าน้ำตามอัตราเช่นเดียวกับผู้ใช้น้ำรายเดี่ยวประเภทที่พักอาศัยที่ใช้น้ำไม่เกิน ๓๐ ลูกบาศก์เมตร แล้วรวมกลับเป็นค่าน้ำทั้งหมดเรียกเก็บจากตัวแทนกลุ่มหากนำจำนวนครัวเรือนผู้ใช้น้ำในกลุ่มไปหารจำนวนน้ำรวมที่ใช้ไปแต่ละเดือนแล้วผลหารเกิน๓๐ ลูกบาศก์เมตรต่อครัวเรือน การประปานครหลวงสงวนสิทธิ์ที่จะคิดค่าน้ำจากผู้ใช้น้ำตามอัตราปกติในกรณีที่ผู้ใช้น้ำรายกลุ่มชำระค่าน้ำประปาไม่ครบจำนวนตามใบแจ้งหนี้การประปานครหลวงจะโอนเงินประกันการใช้น้ำเฉพาะรายที่ค้างชำระมาชำระหนี้ค่าน้ำจนครบและหากจำนวนเงินประกันลดลงน้อยกว่าจำนวนเงินประกันที่เรียกเก็บ ผู้ขอใช้น้ำรายนั้นจะต้องนำเงินประกันมาวางเพิ่มจนครบจำนวนตามที่กำหนดกรณีผู้ขอใช้น้ำรายกลุ่มใดมีการเพิ่มจำนวนครัวเรือนต้องวางเงินประกันเพิ่มให้ครบถ้วนตามจำนวนครัวเรือนที่เพิ่มขึ้นใหม่ทุกครั้งผู้ขอใช้นํ้ารายกลุ่มที่ไม่ประสงค์จะใช้น้ำประปาให้มีสิทธิถอนเงินประกันของตนหลังจากหักหนี้ค่าน้ำประปาค้างชำระแล้ว๖.การอนุมัติ๖.๑การขอใช้น้ำประปารายเดี่ยว ให้ผู้จัดการสำนักงานประปาสาขาเป็นผู้อนุมัติ๖.๒การขอใช้น้ำประปารายกลุ่ม ให้สำนักงานประปาสาขาที่รับเรื่องการขอติดตั้งประปาใหม่ตามคำสั่งนี้พิจารณาตรวจสอบหลักฐาน รายละเอียดต่าง ๆ โดยผู้จัดการภาคเป็นผู้รับรอง แล้วเสนอขออนุมัติจากรองผู้ว่าการ(บริการ)๗.ให้รองผู้ว่าการ (บริการ) เป็นผู้มีอำนาจวินิจฉัยชี้ขาดปัญหาที่เกิดจากการปฏิบัติตามคำสั่งนี้และมีอำนาจกำหนดวิธีปฏิบัติเพิ่มเติมเพื่อให้เป็นไปตามคำสั่งนี้ทั้งนี้ตั้งแต่วันที่ ๑ ตุลาคม ๒๕๔๘ เป็นต้นไป และให้ยกเลิกคำสั่งการประปานครหลวงที่ ๓๙๒/๒๕๔๓สั่ง ณ วันที่ ๒๔ ตุลาคม ๒๕๔๓ คำสั่งการประปานครหลวงที่ ๑๐๖/๒๕๔๕ สั่ง ณ วันที่ ๒๕เมษายน ๒๕๔๕ และคำสั่งการประปานครหลวงที่ ๑๒๑/๒๕๔๔ สั่ง ณ วันที่ ๕ เมษายน ๒๕๔๔สั่ง ณ วันที่ ๒๕ พฤศจิกายนพ.ศ. ๒๕๔๘พิพิธ พรหมสิทธิ์ผู้ว่าการการประปานครหลวงพชร/ผู้จัดทำ๑๙ มกราคม ๒๕๔๙สุเมธ/ปรับปรุง๑๗ กรกฎาคม ๒๕๕๘[๑] ราชกิจจานุเบกษาเล่ม ๑๒๓/ตอนที่ ๔ ง/หน้า ๑๖๒/๑๒ มกราคม ๒๕๔๙